PIGS (או PIIGS) הוא כינוי בראשי תיבות לכלכלותיהן של פורטוגל, איטליה, יוון, ספרד, ומשנת 2008 גם אירלנד - לרוב בהקשר של משבר החוב האירופי, החל משנת 2009. מדינות אלו נקלעו לחובות חיצוניים גבוהים ונקלעו לקשיים להחזרת חובותיהן. עקב היותן של מדינות אלו חלק מהאיחוד האירופי ושימושן במטבע האירו היה חשש שהן תדרדרנה חלקים אחרים מאירופה למשבר הכלכלי של השנים 2008–2009. בכינוי נעשה שימוש בגופים כלכליים שונים ובעיתונות הכלכלית העולמית.